REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/293-16

9. decembar 2016. godine

B e o g r a d

ZAPISNIK

SA 13. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 9. DECEMBRA 2016. GODINE

Sednica je počela u 12,00 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Veroljub Matić, Dušica Stojković, Branimir Jovanović, Momo Čolaković, Petar Petrović (pristupio sednici u toku razmatranja prve tačke dnevnog reda) i Nenad Čanak.

Sednici su prisustvovali zamenici članova Odbora: Dragana Barišić, zamenik Katarine Rakić, Jelena Mijatović, zamenik Aleksandre Đurović i Stefana Miladinović, zamenik Đorđa Milićevića.

Sednici nisu prisustvovali članovi Odbora: Katarina Rakić, Aleksandra Đurović, Đorđe Milićević, Vojislav Šešelj, Nemanja Šarović, Branka Stamenković, Bojan Pajtić i Nenad Konstantinović.

Predsednik Odbora je obrazložio da je sednicu sazvao u roku kraćem od roka predviđenog članom 72. stav 2. Poslovnika Narodne skupštine, zbog potrebe da se započne sprovođenje postupka popune upražnjenog poslaničkog mesta.

Na predlog predsednika, Odbor je većinom glasova utvrdio sledeći

D n e v n i r e d:

1. Razmatranje ostavke koju je na funkciju narodnog poslanika podneo Velimir Stanojević (01 broj 118-3075/16 od 1. decembra 2016. godine);
2. Razmatranje zahteva Pek Zoltana, narodnog poslanika, za davanje mišljenja za obavljanje druge javne funkcije (21 broj 02-3099/16 od 2. decembra 2016. godine).

**Prva tačka dnevnog reda**: Razmatranje ostavke koju je na funkciju narodnog poslanika podneo Velimir Stanojević (01 broj 118-3075/16 od 1. decembra 2016. godine)

Predsednik Odbora je upoznao članove i zamenike članova Odbora da je Velimir Stanojević podneo ostavku na funkciju narodnog poslanika, da je ostavka, u skladu sa Zakonom o izboru narodnih poslanika i Poslovnikom Narodne skupštine overena kod nadležnog državnog organa i predata na pisarnicu Narodne skupštine, kao i da je imenovanog služba Odbora, u skladu sa članom 198. stav 2. Poslovnika Narodne skupštine, pozvala da prisustvuje sednici.

Diskusije nije bilo.

Odbor je, na predlog predsednika, većinom glasova usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavke narodnog poslanika Velimira Stanojevića, izabranog sa Izborne liste ALEKSANDAR VUČIĆ - SRBIJA POBEĐUJE, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

Na taj način omogućava se izbor novog narodnog poslanika, putem dodeljivanja mandata drugom kandidatu sa navedene izborne liste, u skladu sa članom 92. Zakona o izboru narodnih poslanika.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

**Druga tačka dnevnog reda**: Razmatranje zahteva Pek Zoltana, narodnog poslanika, za davanje mišljenja za obavljanje druge javne funkcije (21 broj 02-3099/16 od 2. decembra 2016. godine)

Predsednik Odbora je obavestio članove i zamenike članova Odbora da je Pek Zoltan, u skladu sa članom 28. stav 4. Zakona o Agenciji za borbu protiv korupcije, podneo zahtev za davanje pozitivnog mišljenja, da uz vršenje funkcije narodnog poslanika obavlja i funkciju člana Upravnog odbora Narodnog pozorišta – Narodnog kazališta – Népszinház u Subotici. Takođe, podsetio je da Odbor u skladu sa članom 65. stav 1. alineja prva Poslovnika, daje mišljenje za obavljanje druge javne funkcije narodnim poslanicima i funkcionerima koje bira Narodna skupština.

Diskusije nije bilo.

Na predlog predsednika, Odbor je većinom glasova dao pozitivno mišljenje da Pek Zoltan, uz vršenje funkcije narodnog poslanika, može da vrši i funkciju člana Upravnog odbora Narodnog pozorišta – Narodnog kazališta – Népszinház u Subotici.

Sednica je završena u 12,05 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović